《酬乔世材推官》
宋代·李复

地僻人来少，公庭吏散时。
乱蝉号晚日，凉叶下高枝。
仰羡知归鸟，先书寄远诗。
只应今夜月，偏解照相思。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。